jkorsvik/nowiki_second_scrape_merged huggingface dataset:
Victoria (Australia)

Victoria er en delstat i Australia. Det er den sørligste delstaten på fastlandet. Den er også den geografisk nest minste og den tettest befolkede delstaten i Australia og grenser til New South Wales i nord og Sør-Australia i vest. Sør for Victoria ligger Basstredet og Tasmania. Før den europeiske kolonialiseringen bodde det rundt 30 000 aborginer i området som nå utgjør delstaten Victoria. Victoria ble kolonialisert som en jordbrukskoloni, men dette endret seg under gullrushet i 1851 som forandret delstaten til et industrielt og finansielt senter i Australia. Administrasjonssenteret er Melbourne og rundt 70% av Victorias befolkning bor der.
Staten er oppkalt etter dronning Victoria av Storbritannia.


== Historikk ==
Etter at kolonien New South Wales ble opprettet i 1788 var Australia delt i en østlig halvdel kalt New South Wales og en vestlig halvdel kalt New Holland administrert fra Sydney. Den første europeiske bosetningen i området som senere ble til Victoria kom i oktober 1803 ved Sullivan Bay ved Port Phillip-bukta. Bosetningen besto av 308 straffanger, 51 soldater, 17 frie bosettere, 12 lokaladministratorer, en misjonær og hans kone. De ble sendt fra England på HMS «Calcutta» på grunn av frykt for at franskmennene, som hadde drevet kartlegging i området, skulle opprette en bosetning der og utfordre britiske krav på kontinentet.
Den neste bosetningen var Portland på vestkysten. Melbourne ble grunnlagt i 1835.
Fra den første bosetningen var området rundt Melbourne kjent som Port Phillip District, en lokalstyrt del av New South Wales. I 1851 utskilte britiske myndigheter Victoria fra New South Wales og opprettet den som en egen koloni.
I 1851 ble det oppdaget gull i nærheten av Ballarat og senere ved Bendigo. Gull ble også funnet flere andre stedet i Victoria. Dette satte igang det et av verdens største gullrush. Kolonien vokste kjapt, både i befolking og økonomisk betydning. I løpet av ti år sjudoblet befolkingen seg fra 76000 til 540000.


== Administrativ inndeling ==

Victoria er delt inn i 79 lokalstyrer (Local Government Areas), disse tilsvarer omtrentlig norske kommuner. Det finnes også noen mindre kommunefrie områder (unincorporated areas). En god del av lokalstyrene inngår i storbyområdet Melbourne.


== Referanser ==
Denbigh

Denbigh (walisisk Dinbych) er en by i Denbighshire i Wales. Den var administrasjonsby i det tradisjonelle grevskapet Denbighshire. Byen ligger ved elven Clwyd, og vokste opp omkring hanskemakerindustrien.
Denbigh slott ble påbegynt i 1282. Andre severdigheter er Leicester's Folly og en uferdig kirke som ble påbegynt i 1579. Kirken skulle egentlig blitt en katedral, da bispesetet i St. Asaph skulle overføres til Denbigh. Prosjektet gikk tom for penger og ble stoppet. Det ligger nå en tennisbane på eiendommen. Det finnes også et museum som tar for seg berømte personer fra Denbigh, som kartografen Humphrey Lloyd, forfatteren Twm o'r Nant, dikteren Rhoda Broughton, den oppdagelsesreisende Henry Morton Stanley og forfatteren Kate Roberts.
Byen var vertskap for den nasjonale Eisteddfod i 1882, 1939 og 2001.
Cardiff

Cardiff (walisisk Caerdydd – fra caer, «fort», og en endret genitivform av elvenavnet Taf; derfor, «fortet ved elven Taf») er hovedstaden og den største byen i Wales. Den ligger i det bevarte grevskapet Glamorgan i det sørlige Wales, og har siden 1996 vært et selvstyrt hovedområde. 
Byen var liten inntil begynnelsen av det 19. århundre, da havneanlegget Cardiff Docks sør i byen ble tatt i bruk som havn for transport av kull. Den fikk status som city i 1905, og ble hovedstad i Wales 20. desember 1955. I 2018 hadde Cardiff 305 353 innbyggere, noe som gjorde den til Storbritannias 13. største by. 
Nasjonalforsamlingen for Wales har sitt sete i Cardiff.


== Historie ==
Man var lenge i tvil om betydningen av det walisiske navnet på byen, Caerdydd. Caer, «fort», var uproblematisk, men dydd betyr «dag» på moderne walisisk, og dette ga ingen skikkelig mening. Man trodde lenge at det kunne være en forvanskning av navnet på elven Taff, som byen ligger ved, altså «fortet ved Taff». Nyere forskning har avvist dette, og man har funnet ut at romeren Antonius Didius bygde et fort der byen ligger, og at Dydd er en forvanskning av Didius. Det finnes ingen kjente rester etter det romerske fortet, men et normannisk slott, Cardiff Castle, på samme sted er bevart. Det ble utvidet og ombygget i viktoriansk tid av John Patrick Chrichton-Stuart, 3. marki av Bute og arkitekten William Burges. 
Nok et slott, Castell Coch («det røde slottet») ligger nordvest for sentrum. Dette er en viktoriansk folly tegnet av Burges for markien, og bygget i 1870-årene. Eksteriøret har blitt brukt under innspilling av flere fjernsynsserier, som ITV-serien «The Worst Witch».


== Kultur, medier, sport og turisme ==
Byens fotballag er Cardiff City FC, kjent som «The Bluebirds». Byen har også et rugbylag, Cardiff Blues, og ishockeylaget Cardiff Devils. Det lokale stadionet Millennium Stadium har internasjonal standard, og i 1958 ble Samveldelekene arrangert i Cardiff. 
I tillegg til Cardiff slott, Castell Coch og nasjonalforsamlingens bygning finner man Det nasjonale museum og galleri og Cathays Park. I sistnevnte ligger lokaladministrasjonens bygninger, som er reist etter modell av tilsvarende bygninger i New Delhi. Den walisiske operaen flyttet inn i Wales Millennium Centre i november 2004.
Byen har et eget universitet, Cardiff University, og i tillegg til to høyskoler og et institutt tilhørende University of Wales og Royal Welsh College of Music and Drama. 
Cardiff var vertskap for den nasjonale Eisteddfod i 1883, 1899, 1938, 1960 og 1978.
Det har også vært en norsk kirke i byen. Kirken blir nå brukt som kunstsenter.


== Bilder ==


== Referanser ==


== Eksterne lenker ==
(en-GB) Offisielt nettsted 
(cy) Offisielt nettsted 
(en) Cardiff – kategori av bilder, video eller lyd på Commons 
(en) Cardiff / Caerdydd – galleri av bilder, video eller lyd på Commons 
(en)  Cardiff hos Wikivoyage
Franz Gruber

Franz Gruber kan vise til følgende: 

Franz Gruber (alpinist) (født 1959), østerriksk alpinist
Franz Xaver Gruber (1797–1863), østerriksk lærer og komponist
Atle Karlsen

Atle Karlsen (født 27. august 1960) er en norsk musiker og keyboardist. Han er mest kjent som keyboardist i DumDum Boys fra 1989 til 2007. Han skrev sammen med Kjartan Kristiansen filmmusikken til Døden på Oslo S. Senere ble han med i bandet Blister.


== Diskografi ==


=== Med DumDum Boys ===


==== Album ====
Splitter pine (1989)
Pstereo (1990)
Transit (1992)
Ludium (1994)
1001 Watt (1994)
Sus (1996)
Totem (1998)
Schlägers (2001)
Gravitasjon (2006)


==== Singler ====
Splitter pine/Slave (1989)
Boom Boom/Idyll (1989)
Plaster på såret/En plass i solen (1990)
Englefjes/En vill en (1990)
Transit (1992)
Transit Stigmata Exit (1992)
Stein & stjerner (1994), med Bel Canto
Mitt hjertes trell (1994)
Hagelangs (1994)
En vill en (1994)
10000 mil (1996)
Bade naken (1996)
Sustema Magica (1996)
Bapshuariari (1997)
Stjernesludd (1997)
Ikke faen (1998)
Brændeviin (1998)
Hei det er meg (1998)
Monosapiens (2001)
Enhjørning (2006)
Tynn tråd (2006)


=== Med Blister ===
Brand New Antiques (2003)
Birthdaysongs (2008)


=== Med Racer ===
Kan det være nødvendig å være så sint? (1995)
Bønda fra nord (1998)
Bønda fra nord (2000)


=== Andre innspillinger ===
Bannlyst/Angor Wat: Bannlyst/Angor Wat (1984)
Helter Skelter: Peyote/Hole In My Pocket (1986)
Alf Prøysen-hyllest: Med blanke ark (1994)
EVA Records: Absolute Music 12 (1994)
Philips: Tango for te-ve (1994)
Kiss-hyllest: Flaming Youth – A Norwegian Tribute to Kiss (1994)
Sugarpops: Mellow Sugar (1997)
Aleksandr Nikitin-hyllest: Bellona Unplugged – A Tribute to Aleksandr Nikitin (1997)
DumDum Boys-hyllest: Solide saker – en hyllest til DumDum Boys (1999)
Jokke med Tourettes: Billig lykke (1999)
Zone Music: The Best of Summer (2000)
Magnus Grønneberg: Helt grønn (2000)
Farmen: Pyroman (2000)
Andrej Nebb: Ufødd gud (2000)
Andrej Nebb: Kvite fuglar (2000)
De Press: Kamaraci (2000)
De Press: Odpocząć wreszcie (2000)
De Press: Śleboda (2000)
Torgeir Gimmingsrud: Septembermåne (2001)
Kåre Virud: I teatret (2001)
Tolv Volt: Balansepunkt (2002)
Jokke & Valentinerne med Tourettes: Prisen for popen (2002)
Morris: Ingen ringere enn... (2002)
Tolv Volt: Kalas (2003)
Farmen: Utopia (2004)
Farmen: Popsang (2004)
Farmen: Mellom liv og død (2004)
deLillos: Ikke gå (2004)
Pauls Formula: Here We Go Again (2004)
Farmen: Postoperativ (2005)
deLillos: Festen er ikke over … det er kake igjen (2005)
Jokke med Tourettes: Tomgang (2005)
Lars Lillo-Stenberg: Lars Lillo-Stenberg synger Prøysen (2006)
Jokke med Tourettes: Billig lykke (2006)
Lasse Myrvold-hyllest: Dans til musikken (2006)
99th Floor: Eclectic Guitar (2007)
Frøydis Armand: Den fyrste song (2007)
Kurt Nilsen: Have Yourself a Merry Little Christmas (2010)
Hasse Farmen: En gang i Amerika (2012)
deLillos: Inn i mellom (2015)


== Eksterne lenker ==
(en) Atle Karlsen på Internet Movie Database
Caernarfon

Caernarfon (tidligere ofte nevnt ved en av de anglifiserte formene Caernarvon eller Carnarvon) er en liten by i det nordvestlige Wales. Den er administrasjonsby for grevskapet Gwynedd. Byen er mest kjent for Caernarfon slott, som ble reist av kong Edvard I av England og som derfor senere har blitt sett som en symbol på Englands dominans over Wales. Edvards arkitekt James av St. George var inspirert av Konstantinopels murer, da han var en ivrig tilhenger av korstogene. 
Befolkningen er for det meste walisisktalende, og byen er et sentrum for walisisk nasjonalisme. I 1911 fikk David Lloyd George, som da var parlamentsmedlem for byen, idéen at fyrsten av Wales burde innsettes på Caernarfon slott. Han mente at dette kunne dempe nasjonalistiske strømninger, og samtidig øke britisk patriotisme. Seremonien, der den framtidige Edvard VIII ble innsatt som fyrste av Wales, fant sted 13. juli samme år, og medførte et sjeldent besøk fra kongefamilien. Dette ble gjentatt 1. juli 1969, da prins Charles ble innsatt. I den forbindelse kom en rekke trusler mot arrangementet fra walisiske nasjonalister, men det hele fant sted uten uforutsette hendelser. 
Royal Welch Fusiliers ('Welch' er en gammel stavemåte i stedet for 'Welsh', 'walisisk') har sitt regimentsmuseum i byen. 
Caernarfon var vertskap for den nasjonale Eisteddfod i 1894, 1906, 1921, 1935, 1959 og 1979. I tillegg ble det avholdt uoffisielle nasjonale eisteddfodau der i 1877 og 1880.


== Kilder ==
Encyclopædia Britannica – Caernafon Besøkt 16. oktober 2009
James av St. George

James av St. George (født ca. 1230, død 1309) var en arkitekt fra Savoia som bygde flere festninger og borger for Edvard I av England.
Blant festningene han sto bak er:

Caernarfon Castle i Caernarfon (påbegynt 1283)
Conwy Castle (påbegynt 1283)
Harlech Castle (påbegynt 1283)
Beaumaris Castle på Anglesey (påbegynt 1295)Disse fire festningene står på UNESCOs liste over verdens kultur- og naturarvsteder.


== Referanser ==
Hypotensjon

Hypotensjon er den medisinske betegnelsen på lavt blodtrykk.
Besvimelse skyldes i de fleste tilfeller at det er en midlertidig nedsatt blodsirkulasjon i hjernen på grunn av fall i blodtrykket.


== Referanser ==
Ball

En ball er en rund gjenstand med forskjellige bruksområder innen sport, spill og lek. Den er vanligvis sfærisk, men kan også være oval. Den brukes i ballspill, hvor spillets gang følger av ballens status etter at den er blitt slått, sparket eller kastet av spillerne. 
Mange typer baller lages i dag av gummi, men denne balltypen var ukjent utenfor Amerika før Columbus. Spanjolene var de første europeerne som så sprettende gummiballer (dog massive, ikke luftfylte eller oppblåste), som var mest kjent brukt innen mesoamerikansk ballspill. Baller som ble brukt innen sport i andre deler av verden før Columbus ble laget av dyreblærer eller -huder og stoppet med forskjellige andre materialer. 
Ordet «ball» kommer fra det norrøne böllr (uttales: bɔlːr), fra urgermansk: ballu-z,


== Forskjellige typer baller ==


=== Kuleformede, luftfylte baller ===
Fotball, Håndball, Tennis, Volleyball, Basketball, medisinball
		
		
		
		


=== Ovale, luftfylte baller ===
Rugby, Amerikansk fotball, Australsk fotball, Gælisk fotball
		
		


=== Kuleformede, stoppede baller ===
Cricket, Softball, Baseball
		
		


=== Kuleformede, massive baller ===
Golf, lacrosse
		
		


=== Runde, flettede baller ===
Sepak takraw


== Eksterne lenker ==
(en) Balls – kategori av bilder, video eller lyd på Commons 
(en) Ball – galleri av bilder, video eller lyd på Commons
Dolgellau

Dolgellau er en markedsby i Gwynedd, Wales, ved elven Mawsddach. Den var tidligere administrasjonsby i Merionethshire. 
Byens historie startet med en romersk militærleir. Byen er kjent som det siste sted det gamle walisiske parlamentet møttes, i 1404 under Owen Glendower. Det ble senere et fristed for kvekere. I en periode ble det lett etter gull i området. 
Blant byens severdigheter finner man Cymer Abbey fra det 13. århundre og i nærheten ligger Cader Idris.
Dolgellau var vertskap for den nasjonale Eisteddfod i 1949.
Hovden lufthavn

Hovden lufthavn kan sikte til

Ørsta/Volda lufthamn, Hovden, en lufthavn som ligger på Hovden i Ørsta kommune på Sunnmøre.
Bykle sjøflyplass, Hovden, en lufthavn ved Hovden i Bykle kommune i Aust-Agder.
Thai Nguyen

Thai Nguyen er hovedstaden i den administrative region Mien Nui Va Trung Du helt nord i Vietnam. Byen hadde i 2010 330 000 innbyggere.
Nam Định

Nam Dinh er en by i den administrative region Dong Bang Song Hong helt nord i Vietnam, og hovedstad i provinsen Nam Dinh. Byen hadde i 2004 192 200 innbyggere.
Nam Dinh er et trafikknutepunkt i regionen, og ligger i hjertet av Nord-Vietnams silke- og bomullsindustri. Nam Dinh er også et viktig sted for annamesisk kultur.
Thanh Hóa

Thanh Hoa er en by provinsen med samme navn i den administrative regionen Khu Bon Cu nord i Vietnam. Byen hadde i 2004 192 200 innbyggere.
Vinh

Vinh er en by i den administrative region Khu Bon Cu nord i Vietnam, i landsdelen Tonkin. Den er også provinshovedstad i Nghe An. Byen hadde i 2004 97 800 innbyggere. Dette er vesentlig lavere enn tallene for folketellingene i 1979 og 1989 (hhv. 159 800 og 110 800). 
Byen var opprinnelig kjent under navnene Ke Van (på språket nom), Ke Vinh (kinesisk), så Vinh Giang, Vinh Doanh, og etter det Vinh Thi. Europeerne kalte byen bare Vinh, og fra 1789 slo denne kortformen gjennom som fullstendig navn. 
Byen har i de senere år bygd å bygge seg opp til et turistmål.
Vinh ble utsatt for store ødeleggelser under Vietnamkrigene. På grunn av sin strategiske beliggenhet ble det hardt rammet av amerikansk bombing.
Både Hồ Chí Minh og Phan Boi Chau ble født i Nghe An-provinsen. Den såkalte Ho Chi Minh-veien begynte i Vinhs havneby Ben Thuy og gikk innover i landet og videre inn i Laos og Kambodsja, og forgrenet seg inn i fjellene i Sør-Vietnam.
Kommunistene gikk særlig grundig til verks mot religionen i Vinh og i Nghe An. De fleste templer og pagoder ble ødelagt eller stengt. Men to står tilbake: Det kinesiske Hong Son-tempelet, og i byens utkant det såkalte "Kvinnenes tempel", som i virkeligheten er en pagode. Pagoden går tilbake til Le-dynastiet på 1500-tallet.


== Eksterne lenker ==
Offisielt nettsted 
(en) Vinh – kategori av bilder, video eller lyd på Commons
Nha Trang

Nha Trang er en by i den administrative regionen Duyen Hai Mien Trung i det midtre Vietnam, mot Sørkinahavet. Byen hadde 274 800 innbyggere i 2004.
Kommunen fikk bystatus så sent som den 30. mars 1977. 
Under Vietnamkrigen var det store amerikanske og sørvietnamesiske militærbaser i området.
Den katolske domkirken er en av byens attraksjoner. Byggingen ble påbegynt i 1928. Toppen av et fjell ble sprengt bort for å oppnå en flate på 4 500 m².
Byen har også et interessant museum om den sveitsiske legen Alexandre Yersin, som grunnla byen Dalat, isolerte en pestfremkallende bakterie, og forsket på landbruksmetoder og på værvarsling. 
Nha Trang er også kjent for sine uberørte strender og er en utmerket plass for dykking. Med årene er det blitt et svært populært reisemål for turister, og tiltrekker seg store mengder backpackere hvert år. Nha Trang Bay er ansett å være blant verdens vakreste bukter.


== Eksterne lenker ==
Offisielt nettsted 
(en) Nha Trang – kategori av bilder, video eller lyd på Commons 
(en) Nha Trang – galleri av bilder, video eller lyd på Commons 
 Nha Trang hos Wikivoyage
Phan Thiet

Phan Thiết er en by i den administrative regionen Duyen Hai Mien Trung i det midtre Vietnam, mot Sørkinahavet. Byens hadde i 2004 146.000 innbyggere.
Quy Nhon

Quy Nhon (eller Qui Nhon) er en by i den administrative region Duyen Hai Mien Trung i det midtre Vietnam, mot Sørkinahavet. Byens hadde i 2004 203.300 innbyggere.
Quy Nhon er et raskt voksende handelsmessig og kommersielt senter, og byen har stor flyplass og en god havn. Under Vietnamkrigen ble disse fasilitetene kraftig utbygd, og etter krigens avslutning ble havnen ytterligere forbedret i 1977. Tidligere var byen bare som en forvokst fiskerlandsby å regne. 
Nabobyen An Nhon (tidligere kalt Binh Dinh) var en gammel hovedstad for Annam.
Ban Ma Thuot

Ban Ma Thuot er en by i den administrative region Tay Nguyen i det midtre Vietnam, i landets indre. Byen hadde i 2009 340 000 innbyggere. 
Byen er omgitt av kaffeplantasjer; det mest populære kaffemerket i Vietnam, Cà Phê Trung Nguyên, kommer fra Ban Me Thuot. 


== Eksterne lenker ==
Offisielt nettsted 
(en) Buon Ma Thuot – kategori av bilder, video eller lyd på Commons
Dalat

Dalat, også skrevet Da Lat, er hovedstaden i den administrative regionen Tay Nguyen i det midtre Vietnam. Byen omfatter et areal på 393,29 km² og i 2009 hadde den 206 105 innbyggere. Dalat ligger i høylandet, 1500 meter over havet, og har et temperert klima. Gjennomsnittstemperaturen ligger mellom 18 ° C og 25 ° C. Den høyeste temperaturen som er registrert i Da Lat var 27 ° C og den laveste var 6,5 ° C.Franskmennene begynte å bygge villaer og resorthoteller i byen i 1907, etter at Yersin utforsket landet. Rundt byen ligger flere daler, innsjøer, fosser. Flyplassen ligger 24 kilometer sør for byen. Dalat en av Vietnams største turistdestinasjoner.


== Eksterne lenker ==
(en) Da Lat – kategori av bilder, video eller lyd på Commons 
(en) Đà Lạt – galleri av bilder, video eller lyd på Commons
Pleiku

Pleiku (eller Play Cu) er en by i den administrative region Tay Nguyen i det midtre Vietnam, i landets indre. Byen hadde i 2004 109 100 innbyggere.
Biên Hòa

Bien Hoa er en by i Dong Nai-provonsen i Đông Nam Bộ-regionen i det sørlige Vietnam. Byen hadde i 2015 1 104 495 innbyggere, og er dermed en av landets største byer. Bien Hoa ligger ved Dong Nai-elva, 32 km nordvest for Ho Chi Minh-byen. Den er et viktig trafikknutepunkt for vei og jernbane.  
Som det aller meste av landsdelen Cochinkina er Bien Hoa i et område som ble erobret av vietnameserne fra khmerene først omkring 1700-årene.
Byen vokste til å bli en forstad til Saigon etter Den første indokinesiske krig da titusenvis av flyktninger, særlig katolikker fra Nord-Vietnam bosatte seg her etter å ha blitt evakuert fra de kommunistiske makthaverne under Operasjon Passage to Freedom. Under Vietnamkrigen var flyplassen ved Bien Hoa en av de største og viktigste amerikanske flybasene. Dette gjorde at befolkningen ofte ble utsatte for angrep av bombekastere og andre våpen. Dette var også stedet for de første amerikanske soldatene ble drept under Vietnamkrigen, allerede i 1959.I 1968 og senere ble mange foreldreløse barn fra et katolsk barnehjem i Bien Hoa bragt til adoptivforeldre i Norge. Dette var den første vietnamesiske «innvandring» til Norge; selv om den hadde sammenheng med krigen, var den vesensforskjellig fra den senere strøm av båtflyktninger da den ble organisert innenfor et styrende, sørvietamesisk stre, og ikke som følge av flukt fra krig og nye seierherrer.
Etter krigen opplevde området en stor tilbakegang, fram til myndighetene innførte en ny politisk linje, Doi Moi også kalt «sosialisme-orienteert markedsøkonomi», som gjorde det mulig med nye økonomiske etableringer. Dette trakk seg utenlandsk kapital, og området ble raskt industrialisert.


== Referanser ==
Vung Tau

Vung Tau er en by i den administrative region Dong Nam Bo i det sørlige Vietnam. Byen hadde i 2016 327 000 innbyggere. Vung Tau ligger ytterst på en halvøy mellom Sør-Kina-havet og utløpet til Saigonelven. 

Den er et populært utfartssted særlig for helgeturister fra Ho Chi Minh-byen, og det går hydrofoilbåter mellom byene hver time. Vung Tau kan skilte med utsøkt sjømat, tre strender og to små fjelltopper, hvorav den sørligste toppen er bekledd med en Kristusstatue lik den i Rio de Janeiro. Statuen ble reist i 1975 og er, iallfall ifølge lokale myndigheter, en taktisk meter høyere enn Brasils stolthet.
Like utenfor Vung Tau ligger Dong Xuyen Industrial Park som er en industripark hvor blant annet delvis norske Vard Group (tidligere STX Europe og Aker Yards) har verft. 


== Referanser ==


== Eksterne lenker ==
Offisielt nettsted 
(en) Vung Tau – kategori av bilder, video eller lyd på Commons
Bac Lieu

Bac Lieu er en by i den administrative region Dong Bang Song Cuu Long i det sørlige Vietnam. Byen hadde i 2004 104.400 innbyggere. Den er provinshovedstad i provinsen Bac Lieu.
Can Tho

Can Tho er en egen provins og hovedstad den administrative region Đồng Bằng Sông Cửu Long i det sørlige Vietnam. Byen hadde i 2004 255 100 innbyggere.


== Eksterne lenker ==
Offisielt nettsted 
(en) Can Tho – kategori av bilder, video eller lyd på Commons
Long Xuyên

Long Xuyen er en by i den administrative region Dong Bang Song Cuu Long i det sørlige Vietnam. Byen hadde i 2004 157.200 innbyggere.
Vĩnh Long

Vinh Long er en by i den administrative region Dong Bang Song Cuu Long i det sørlige Vietnam. Byen hadde i 2004 101.100 innbyggere.
Genotype og fenotype

Genotype og fenotype beskriver hvilke gener/genvarianter en organisme bærer på (genotype), og hva som kommer til uttrykk (fenotype). For eksempel ved øyefarge hos en person kan fenotypen være brune øyne, mens genotypen også kan innebære bæreregenskaper av både brun og blå øyenfarge.
Genotypen gir oppskriften til proteinsyntesen som foregår i cellene, men det er den dominerende varianten som kommer til uttrykk og blir fenotypen. Siden den er en del av arvestoffet, mens fenotypen er individuell og formes av ytre faktorer, som miljøet, næringstilgang eller forurensning.
Termene «genotype» og «fenotype» ble først tatt i bruk av Wilhelm Johannsen i 1911.


== Hundepelseksempler ==
Under følger et eksempel på kombinasjoner av alleler for fem gener som koder for distinkte forskjeller i pelsen hos hunden. Genet FGF5 kontroller for eksempel mye av fenotypen for pelslengden. Genet RSPO2 kontrollerer vekstmønster og struktur. Genet KRT71 bidrar til krøller, mens genene FOXI3 og SGK3 kontrollerer kombinasjoner av henholdsvis nakenhet med hårtufser og total nakenhet.


== Litteratur ==
J. Van Buskirk and B. R. Schmidt, "Predator-induced Phenotypic Plasticity in Larval Newts: Trade-offs, Selection, and Variation in Nature," Ecology 81 (2000): 3009-3028.


== Referanser ==


== Eksterne lenker ==
Stanford Encyclopedia of Philosophy entry